經數: 一八八八

經名: 解迷顯智成悲十明論

頁數: 七七一

上	欄

有人於少時間夢見無量劫. 忽然睡覺. 所有

夢中時量劫數□不可得. 亦如是見無明及

佛智慧亦不可得. 爲無明等十二有支及佛

智慧皆虛妄也. 經云. 無無明亦無無明盡. 乃

至無老死亦無老死盡. 爲眞妄總同一虛空

性故. 不可於空中心其生滅等相. 不見無明

滅. 不見智慧生. 以無生滅故. 一切法亦如

是. 無生無滅. 無始無終也

第六明十二緣生是一心所變云何受三界苦

樂不同者. 金剛藏菩薩云. 於第一義諦不了.

故名曰無明. 所作事是行. 行依止初心是識.

識共生四取[&FFFF]#爲名色. 無明行識名色爲四.

名色增長六處. 六根是也. 根境識三事和合

是觸. 觸生受. 於受染著是愛. 愛增長是取. 以

從此愛取中. 不順貪嗔忿恨各隨執業深淺

輕重種種不同. 因此惡道人天諸業各各差

別. 修行者大須觀察淨治識種. 以現智門. 而

於心境卽得自在. 餘意下當更明

第七明解脫法中何法有依何法無依者. 聲

聞獨覺皆厭生死. 依寂滅涅槃淨土. 菩薩厭

生死所依淨土. 般若中菩薩破有歸空. 成空

智慧. 應生淨土. 留惑潤生. 敎化衆生. 如涅槃

中. 依一切衆生有自性淸淨. 亦具普賢行. 俱

是三乘中諸敎菩薩等法門. 國土皆有大小

廣狹所依分量可得. 皆有所依故. 爲衆生根

品量度未圓. 所有修行心量各依自分所得.

唯一乘佛果. 毘盧遮那文殊普賢理智大悲

圓滿. 皆遍至六道衆生及三乘菩薩二乘聲

聞緣覺一切所依皆□遍故. 十方充滿猶如

中	欄

虛空. 皆無所依. 非大小限量度狹所依住也.

亦非情想計度所窮任. 無功無作大智之所

印也. 以達十二緣生法中迷解. 智現故. 無厭

除心. 無自他境. 不出不沒. 智印十方. 無去無

來. □對現色身普遍一切衆生前. 無去無來

故. 亦無神通變化之心. 以無所作之智法爾

能隨物應感現其身. 宜應所化也. 如空谷響

普應. 諸聲皆無所依. 一切衆生及諸賢聖皆

無所依. 但以自情妄見也. 但智明迷解. 道自

如是. 非是情所作得也. 故名不可思議. 更有

餘意. 後當更明

第八明諸佛解脫皆無體相本無處所所有功

德身土莊嚴爲是1有常爲是無常者. 如來報

身及國土三界淨土菩薩所知見故. 乃至十

地菩薩受識位. 但見如來出世. 三昧涅槃解

脫身土功德微妙境界猶不能見. 成佛果德

已後□行普賢行. 常處世間. 十方六道無休

息行. 亦不能見也. 如十地道滿. 欲見普賢行.

以十地中三昧力三度倍倍入無量三昧. 畢

竟不見普賢身及所有境界. 肉如來果後□

行普賢行. 十方國土悉遍於中功德如何見

也. 如華嚴經世界成就品. 如許雜類世界如

來行普賢行之遍處. 如華嚴. 卽是文殊師利

化入人間覺城東大塔廟處. 轉說此經. 號普

照法界修多羅經. 於大海中有無量百千億

諸龍. 而來其所聞此法已深厭龍趣. 正於佛

道咸捨龍身. 生天人中. 一萬諸龍發大菩提

心得不退轉. 有無量無數衆生. 於三乘各得

調伏. 移城人間. 文殊師利童子在莊嚴幢娑

下	欄

羅林中大塔廟處. 無量大衆從城而出來詣

其所. 略擧優婆塞優婆夷童子童女. 各言五

百人法之衆. 以是義故但以文殊師利轉敎

人間. 若如來報身及國土. 諸天十地菩薩及

淨土諸菩薩所不能見. 何肉二乘及凡夫得

見. 此出過眼耳鼻舌身情識之境界. 不可云

常無常生滅. 比量如來身及國土妙相. 不可

以形質□□所分劑知. 一一毛孔皆無有邊

際. 所得一切功德身. 不可以世間情所不卜度

言. 常及無常皆無決定之體. 不屬生滅性故

不可以妄知

第九明一切諸佛皆以大願度衆生令盡. 若

一衆生不盡者. 我不取與覺. 如今現有無量

衆生在. 以有無量諸佛已成現成佛者. 豈不

違其本願力也. 如十方世界. 不見一佛已成

現成佛者. 常行普賢行. 處十方世界度脫衆

生. 無古無今. 不出不沒. 但以衆生宜應所見

成佛及以涅槃. 無作菩提何得. 何證. 何成. 何

壞. 但以普賢行物常然. □利衆生而無利者.

但以無作之智性自遍周應現. 解迷本無成

壞也. 正迷解時不見迷. 已不見智慧. 如善財

入慈氏之門. 入已還合. 以諸法中實無一法

有成壞故. 若於諸法中見有佛成佛者. 是無

常義. 如涅槃經. 自具明文. 勿生疑滯

第十明十二有支是大生死之源如何超度使

令迷解同佛大智大悲成大法門一切智海佛

功德海者. 如華嚴經第二會. 普光明殿中說

十信門. 如來足下輪中十度放光. 其光從如

來眉間女相中出. 照耀十方世界已來入佛

經數: 一八八八

經名: 解迷顯智成悲十明論

頁數: 七七二

上	欄

足下輪中. 以明佛果光. 以佛果光用成信位.

其光名一切菩薩智焰照耀十方藏. 其狀猶

如寶色燈雲. 以此光明從足輪中出. 初照三

千大千世界. 令修行者隨光心作光明想. 遍

照三千大千世界. 作此想. 成已其光明照於

東方十三千大千世界. 四維上下亦復如是.

次第一周一一方所想成. 十方過此. 是初觀

第二次第. 乃至第十倍倍增廣. 量度想念皆

盡虛空. 令其自心亦盡虛空. 心同處空. 其心

自定朗然安樂. 方從定還起. 十方觀四維上

下周遍推心自心. 內外都無所得. 方始了知

空慧現前. 名憶念一切諸佛智慧光明普見

法門. 在此位中定亂俱忘名初發心住. 以此

空慧觀察世間一切衆生及以國土. 皆如幻

化無有體相. 同佛空慧解脫法門. 入佛知見

已. 以此名念佛門. 以無念正慧相應故入十

方境界念佛門. 空慧自性普1周遍故及一切

佛成正覺. 轉法輪. 三世劫在一時. 無時分延

促之相可安立故. 如經廣明. 入此十種廣大

如虛空量念佛門. 方入海門國. 第二治地住

法門. 方廣達十二緣生海成普眼經及成十

波羅蜜行海佛功德海入淸淨無染大悲蓮華

無垢大智普光明海. 如經云. 善財童子問言.

欲入一切無上智海. 而未知菩薩行. 云何能

捨世俗家生如來家. 如是十問具如經說. 海

雲比丘十種讚慰勸發之後方云. 我住此海

門國十有二年. 常以大海爲其境界. 所謂思

惟大海廣大無量. 思惟大海甚深難測. 總勸

十種. 觀察十二緣生生死大海. 便見大海之

中	欄

下有大蓮華. 忽然出現. 以觀心圓淨生死無

染業. 成十無盡寶莊嚴. 十王供養恭敬. 明十

智波羅蜜功德. 不出生死之海. 於生死大海

之中利樂衆生. 無染自在. 以王表之. 阿修羅

王云百萬者. 檀波羅蜜中行滿也. 手執持其

莖. 明不離根本智處生死而不沒. 以阿修羅

王表之. 已下思之. 表法如是. 餘可准知. 設有

其事亦爲表法衆也. 蓮華有佛. 出現說普眼

經者. 觀達十二緣生根本普光明智. 起差別

智. 普現一切名色. 色聲香味觸法虛空等. 隨

一切衆生欲皆說爲經. 衆生無盡心想無盡.

對彼根欲以世間萬事應所宜說之爲敎. 有

何盡耶. 經云. 以大海量墨須彌聚筆. 書寫此

普眼經法一品中一門一門中一法一法中一

義一義中一句. 不得少分. 何肉能盡知. 我於

此佛所千二百歲受持如是普眼法門. 以十

陀羅尼門爲諸人天龍神等. 廣宣流布. 以十

二緣中一緣之上有百煩惱. 十二緣中以爲

法門. 故云千二百歲. 但是一切賢聖所說不

離四諦. 一切世間不離苦集. 一切解脫不離

滅道. 一切苦集不離無明. 乃至一切諸緣行

等十方隨事各各不同. 如華嚴四聖諦品. 是

諸修行者一一依十信十住十行十□向十地

及普賢等覺位自明. 若不遍學不遍知. 住一

法中莫知進路. 一乘之敎卽以普光明根本

智. 以爲信解勝進之門. 以智無三世古今之

體還以不移刹那際成大菩提. 依智成敎不

立古今. 智圓三世多劫不離一念. 以智無延

促無有去來. 智體同空. 本無廣狹. 不可以分

下	欄

劑知. 不可以增損見. 雖有勝進功高時節不

移女分. 三乘之敎以立三僧祇劫佛果在十

地之終. 聖初依根立敎. 如是樂之者. 卽作勿

疑聖旨. 致有比吟. 恐作空過. 以十信之住

六品經文還於普光明根本智殿中說還以十

箇智佛以爲十信云覺首目首. 通文殊師利.

以爲所信之行首也. 金色世界及一切處金

色世界及下九箇世界總通爲十. 是所信之

法十箇世界皆名爲色. 所謂金色世界妙色

世界等以十信之心是生滅心生信解故還.

如漸卦鴻漸於2千磐等類是也. 略且如是. 不

可具言十二緣生十住中第二住亦觀成普眼

經也六地菩薩亦觀十二緣生生起因緣成無

障□智慧光明. 令後學者觀之. 論主頌曰

凡夫無智慧	執著生於我

常心於有無	不能正思惟

妄行於邪道	罪行及福行

乃至不動行	常於諸行中

植心之種子	生諸有漏業

成於後有身	生死□流轉

諸業以爲田	識心爲種子

無明以爲覆	愛水以爲潤

我慢爲漑灌	諸見生名色

名色旣增長	五根由是生

諸根對名色	識種隨受觸

觸受旣增長	愛取生諸有

有生五[&FFFF]#身	生已有衰變

老壞皆歸死	死生時熱惱

憂愁衆苦集	以此常流轉

經數: 一八八九

經名: 海印三昧論

頁數: 七七三

上	欄

生於六趣身	此中無一物

虛妄故如是	能以禪悅心

心念無虛妄	方能起空慧

普照於十方	是中無一物

能於無物中	方現如來智

旣得智光已	復照諸衆生

常於十方刹	具足普賢行

以化衆生故	而於佛果門

安立信住地	十行十回向

十地等覺位	使令修行者

修行不失錯	十信是生滅

十地入佛位	以此佛位中

饒益衆生故	解脫智無染

名之爲十行	以此解脫行

□入生死中	周遍十方界

廣利諸群生	名之爲回向

常於生死中	長養大慈悲

名之爲十地	仍於生死海

樂著解脫心	涅槃三昧樂

以除五種障	安立等覺位

成就普賢道	如於十住中

初住第二住	乃至第三住

而於佛果海	觀察十二緣

多心出世心	三比丘表之

四住五住中	便以解脫心

返照世間境	及以十二緣

一切衆塵勞	無不□淸淨

身心無內外	十方悉無□

一切皆禪林	與諸如來等

中	欄

(以明返照世間是解脫. 以彌伽解脫二俗士表之. 有國名住林. 十二年行方至以表. 十二緣

生觀達一終)

第六住位中	出世及世間

如是二解脫	皆悉總圓滿

寂滅大神通	無功神慧滿

(以海幢比丘表之. 離出入息無復思覺. 神用無方皆悉自在也)

第七方便住	廣度諸衆生

長養大悲行(以滿願優婆夷表之)第八無功智

毘目瞿沙仙	能隨邪見流

以同諸佛衆	令入淸淨智

住處與前同	俱名爲海岸

以表智悲同	第九婆羅門

號名爲勝熱	明九波羅蜜

能同邪見林	五熱及刀山

從空而投火	□伏諸苦行

悉令入正見	第十灌頂住

於智波羅蜜	以明十住滿

以智行慈悲	師子幢王女

如此十住中	以十波羅蜜

和會智慈行	各各皆不同

勝進故如是	乃至十行中

十向十地中	及以等覺位

一一諸位中	波羅蜜行別

互參各不同	不離初發心

右已上法門皆如來普光明智爲體. 差別智

爲用. 使令智慧充滿. 以爲法界. 大乘經云. 十

二有支皆依一心而位. 隨事貪欲與心共生.

心是行(名色是生)於行迷惑生識. 行識共生名色.

名色增長六處. 三分合爲觸(名色識三六根爲分)觸共生

是受. 受無厭生愛. 愛攝不捨是取. 彼諸有支

下	欄

生是有. 有所起名生. 生熟爲老. 老壞爲死(以下)

(經云. 十二有支皆有種業. 如經自具明也)於十二有支爲三苦. 一無明

及行六根是行苦. 觸受是苦苦. 餘是壞苦(愛取)

(有生老死是也)以無明滅三苦總滅. 卽得三空三昧. 空

三昧無相三昧無願三昧. 於一心境無有願

心. 唯以大悲爲首. 敎化一切衆生故. 二乘觀

十二有支. 空煩惱. 總滅智慧. 大慈大悲亦滅.

菩薩觀之. 諸緣由性空. 無生無緣. 無受命者.

敎化衆生不滅諸行. 乃至十空三昧現前. 常

□不捨一切衆生. 廣如經說. 十二緣生法雖

一法一切賢聖皆於中作觀. 各各獲利不同.

十波羅蜜一法. 五位菩薩勝進各各名目德

用不同. 不可一向准之

解迷顯智成悲十明論(終)

1海印三昧論一卷(幷序)

依大方廣佛華嚴經

明□所述

若夫大道無邊非隘行之能尋. 至理深玄非

淺智之所2識. 如以局情入道. 道非局入. 執

敎心理. 理非執心. 要以無方大行始可[&FFFF]#道.

孱空圓智□會理矣. 故請將來君子同懷3寄

筌之意

歸命盡十方	法界中三寶

我欲報佛恩	略演契經義

經數: 一八八九

經名: 海印三昧論

頁數: 七七四

上	欄

普令衆生類	得大涅槃樂

願慈加護念	滿我本誓願

論曰. 有大三昧. 名曰海印. 速令行者至不退

地用小方便獲大利益. 其印之內要義偈頌

名陀羅尼. 總持一切契經要義. 普含一切諸

佛功德然陀羅尼略有二種. 一法. 二義. 法

中有三. 謂體智用. 所言體者. 謂諸衆生根本

一心. 是心本來自性淸淨. 不增不減. 不生不

滅. 曠大無邊猶如虛空. 總持一切世出世法.

無不攝故. 所言智者. 謂如來地理量二智. 無

理不照無事不達. 總持一切無邊功德. 無不

攝故. 所言用者. 謂如來地應化二身. 普應法

界敎化衆生. 盡未來際化用無竭. 總持一切

世出世間所有諸法. 無不攝故. 所言義者. 謂

摩訶衍圓敎所顯廣大妙義. 總持十方三世

諸佛□密法藏. 無不攝故. 如是二種陀羅尼

門各攝無量塵沙法門. 相容無□互相攝入.

隨入一門無所不通. 了達一切塵沙法門. 入

佛境界得無所畏. 如經偈言. 一中解無量. 無

量中解一. 展轉生非實. 智者無所畏. 如是二

種陀羅尼門. 乃至無量塵沙法門. 悉入海印

三昧之內. 譬如天下所有諸水悉入大海無

流不納. 海印三昧亦復如是. 悉納一切諸契

經水. 譬如空中日月星宿諸天宮殿. 阿修羅

兵及天帝釋所將兵衆. 悉皆影現大海水中.

海印三昧亦復如是. 無量無邊法界諸佛菩

薩聖衆悉現其中. 陀羅尼義如頌應知. 如其

欲讀從印中角生字爲始. 隨印文轉周□乃

至涅槃爲終. 頌曰

中	欄

刹一刹方是則是則處住無滅無生

本中解十無法菩處煩惱菩提體無

形法於滿量一提異提菩識人無是

亦切一土法法涅非近本來無二如

不一無佛一一槃槃而心無而涅亦

大切量法則是體涅甚身生親槃法

一一解中一者智死難見滅一切諸

佛國容十法界而生槃涅則死生知

相本刹諸一令諸念一念未曾演不

□刹一大塵不世一詣遍促成長死

如方切曠增是界則十身心縮遠生

故十塵中皆如不知方知舊不長捨

無含包塵一累重了心不成亦劫進

量無數曠大劫智者成佛佛往昔精

生死涅槃非異處	煩惱菩提體無二

涅槃親而無人識	菩提近而甚難見

身心本來無生滅	一切諸法亦如是

無生無滅無住處	則是菩提涅槃體

智者一中解一切	一切法中解於一

無量法則是一法	一法則是無量法

一佛土滿十方刹	一刹本形亦不大

一佛國容十方界	而諸世界不重累

一塵包含十方刹	一切塵中皆如是

不令一塵增曠大	諸刹本相□如故

無量無數曠大劫	智者了知則一念

一念未曾演長遠	長劫亦不縮成促

遍詣十方心成佛	不知身心舊成佛

往昔精進捨生死	不知生死則涅槃

下	欄

論曰. 此法門者. 能開一切菩薩慧眼.

能果一切菩薩所願. 一切行者. 欲生

淨土. 當依此門念念習學. 一切時中

勿令間斷. 乘此法者. 用小方便速至

佛果. 譬如有人乘船. 入海欲度彼岸.

得好順風用小方便速達彼1岸. 乘此

法者. 行住坐臥一切時中□入滅定.

乘此法者. 不久當得不□忍地. 有如

是等種種利益. 乃至諸佛住無數劫

說不能盡. 三世諸佛□密法藏莫過

於此陀羅尼頌. 若有行者意欲速進

無上菩提. 應當先發廣大妙願. 於諸

衆生起大慈心. 於善知識生難遭想.

敬重三寶破除我慢. 依大乘經至心

懺悔一切罪障. 然後專心大善知識.

諮問法要. 聞說法已. 繫念思惟. 如說修行. 一

切時中無間斷心. 若能如是不久當入陀羅

尼門. 如上所說海印三昧出華嚴經十地品

中. 其印像者. 以義安也. 其頌文者. 總述一

部經中要義以爲頌耳. 云何印道無始終者.

欲顯一道離三世際. 前際後際不可2攝故. 云

何印道有盤曲者. 欲顯一道隨緣稱機. 應三

乘行現差別故. 以何義故五十六角共成印

者. 欲顯地前四十心位及與十地等覺妙覺.

如是五十二位人等皆依一道而修四攝度衆

生故. 五十二角表其五十二3種人也. 餘四角

者. 表四攝也. 十信位中仰信一道四攝法故.

十解位中信解一道四攝法故. 十行位中信

行一道四攝行故. 十□向中解行俱圓而行

經數: 一八九○

經名: 華嚴一乘成佛妙義

頁數: 七七五

上	欄

一道四攝行故. 十地位中及等覺位正證一

道行四攝故. 妙覺位中究竟圓證一道根原.

盡未來際以四攝法化衆生故. 云何頌中縱

橫同有十四字者. 欲顯菩薩行雖無量1種不

離於十波羅蜜四攝行故. 十方無邊一切世

界諸菩薩等. 皆依此行爲根本故. 云何頌中

有始終者. 爲欲安慰怯弱菩薩. 佛道雖遠修

行不絶. 終歸成佛勿退行故. 云何頌首及與

頌末俱處中者. 欲顯初心所習正觀不異如

來正觀智故. 云何縱橫四圍循讀皆失句者.

欲顯甚深陀羅尼義. 非斷常見及邊見人所

能知故. 云何從中尋得句者. 欲顯甚深陀羅

尼義中道正觀乃能知故. 云何印外更無頌

者. 欲顯佛敎雖越塵沙不離一道. 一道以外

更無法故. 云何不釋頌中義者. 欲令行者於

少文中多解義故. 恐諸行者棄本逐末貪數

文句失大益故. 如經中言. 寧以少聞多解義

味. 不願多聞於義不了. 欲驗行者得利多少

根機深淺行生熟故. 欲令小見□慢衆生於

正法中生重心故. 然此深義非九種人所知

境界. 何等爲九. 一非凡夫所知境界. 二非世

智辨聰境界. 三非分別法相境界. 四非聲聞

緣覺境界. 五非空見行者境界. 六非散心多

聞境界. 七非邊見衆生境界. 八非斷見衆生

境界. 九非常見衆生境界. 如是等輩互相嫌

言. 我智則勝彼智必弱. 唯我獨能盡解佛法.

如是等輩甚可憐愍. 於五尺身起長大我. 將

方寸意量虛空盡. 亦如小兒□盃酌海. 謂言

唯我量大海盡. 小見衆生度量佛法亦復如

中	欄

是. 彼等若不破除我慢. 不悔本心. 難可敎示.

設使口誦不會深理. 縱使多聞唯長□慢. 徒

勞無益. 如經偈言. 譬如貧窮人日夜數他寶.

自無半錢分. 多聞亦如是. 有如是等種種衆

生. 欲護彼故更不釋義. 恐彼惡見轉加增長.

永比苦海無出期故. 如經偈言. 破法不信故

墜於三惡道. 我寧不說法. 疾入於涅槃. 如上

所說. 陀羅尼義是無邊行等法界智所知境

界. 如經偈言. 遊心法界如虛空. 是人乃知佛

境界. 以何義故存其本者. 欲顯正法畢竟常

住三世諸佛共所依故. 譬如繩墨是常法則

前匠後匠共所依故. 復次欲令假名菩薩捨

末尋本達本原故. 欲令正法常住不滅法光

□照畢竟不絶破除衆生無明闇故. 欲令衆

生世世生處佛種不斷故存本也. 契經要義

略述如是. 欲盡其原唯佛窮了. 但仰信解讚

揚敎耳. 欲發弘願. 以偈讚曰

佛法甚廣大	量同於虛空

我已所述義	如一毛孔分

所述諸功德	普施衆生類

速登十地位	皆共成佛果

海印三昧論一卷

局(省好)筌(現)隘(省力知)孱(妙文內里爲)

永久元年癸巳八月二十日書寫了   筆生

助範享保六年三月以城乾高山寺藏本對

校

下	欄

2華嚴一乘成佛妙義一卷

靑丘沙門見登之集

歸命十身遮那佛	盡窮法界諸如來

三種成佛圓滿輪	普賢文殊海會等

我在生死具縛位	□心往生淨佛國

唯願加哀增智念	開此深理益自他

令法久住報佛恩

夫以法性茫茫無岸. 佛海□□無盡. 斯則闡

提成佛極說. 非情皆成盛談. 極位大聖難窮.

通慧賢者□度. 何肉末代凡愚豈稱大師妙

意. 故今私識探處處文開成佛旨. 略作五門.

一者出成佛種. 二者辨定得人. 三者顯敎差

別. 四者疾得成佛種類門. 五者問答分別門

第一門中. 成佛有三. 位行理佛. 故疏三云. 義

准上下一部經意有三成佛. 一者約位. 二者

約行. 三者約理. 初約位者. 寄終敎三乘十住

等五位明此成佛. 故本疏云. 以六相方便卽

十信終心勝進分後入十解初位卽成佛. 以

此是三乘終敎不退之位故. 以一乘六相融

攝卽具諸位至佛果也. 意初發心住卽是總

相. 第二住等是別相也. 第二住等同帶發心

義. 故名爲同相. 第二住等然各互無卽名異

相. 依第二住等成總發心故名成相. 第二住

等各住自法常不作故卽名壞相. 故別第二

住等攝總發心位卽成佛也. 故地論二云. 以

信地菩薩乃至與不思議佛法爲一緣起. 以

經數: 一八九○

經名: 華嚴一乘成佛妙義

頁數: 七七六

上	欄

六相總別等義而用括之. 章云. 明知因果俱

時相容卽各攝一切互爲主伴. 深須思之. 此

事不疑言信地者卽信行地. 是地前三賢位

(疏第九卷有二釋中一釋耳也)問. 何不言依信位成. 答. 疏第四

云. 若約終敎此信但是十住位之方便自無

別位. 故本業經云. 未上位前有此十心. 又仁

王但言三賢十聖不言四也. 又此經中後四

位中皆有入定出已列十名辨十義等. 唯信

中無此. 故得知也. 問. 初發心位成佛者. 若五

位相攝成. 若六位相攝成. 答. 開六位相攝成.

十信攝初住. 五位相攝成. 開六位相攝成者.

五敎下卷云. 一約寄位顯. 謂始從十信乃至

佛果六位不同. 隨得一位得一切位. 何以故.

由以六位相取故. 主伴故. 相入故. 相卽故. 圓

融故. 意初發心位爲主時餘前後位爲伴. 乃

至佛果爲主時餘前前位爲伴. 相入約用. 相

卽約體. 圓融者體用無□. 說此諸位相攝. 疏

第五卷在三故也. 一由陀羅尼門緣起相攝

故. 二由普賢菩提心遍該六位故. 三由法性

無始終故. 此三故是總. 下卷五故是別. 總

別合八故. 陀羅尼者是總持. 位位互相攝故

名爲總持. 普賢六十行是卽六位行. 如前記

之. 故云該六位. 意雖一乘普賢行一行卽一

切行等. 寄終敎位地見之一位卽一切位等.

卽此行寄信滿行成名行成佛. 寄住等位成

名位成佛. 是要節耳. 問. 今初發心位名佛者.

所依理平等故言初發心卽佛. 答. 疏五云. 卽

是佛者有人釋. 或云因中說果. 或云解同佛

境. 或云約理平等. 若約三乘敎亦得如上說.

中	欄

今尋上下文約一乘圓敎. 始終相攝圓融無

□. 得始卽是終. 窮終方原始(乃說上三故)故知理

智行位等總圓融無□. 問. 今初發心該攝前

後位. 成佛者隨所攝名佛. 若能攝卽名佛. 答.

如要記也. 問. 立此位成佛. 若有所依文. 答.

證文非一. 五敎在七文. 初三文及第五文卽

是通證. 餘三文別證. 初發心位成佛言七文

者. 在於一地等. 二知一卽多多卽一. 三經三

十一卷云. 不可言說不可說充滿一切說. 不

可言說諸劫中說不可說不可說不可盡(新四十五)

(同)四經第十云(新十七)一切衆生心悉可分別知

(衆生心行可數知)一切刹微塵尙可算其數(國土微塵亦復然)五十

地論云. 以信地菩薩乃至與不思議佛法爲

一緣起. 以六相總別等義而用括之. 此得意

文指其正文. 有云. 第三卷行1交量文. 故彼

文云. 經曰信者信諸佛如來本所行入乃至

不思議佛法. 無中無邊如來境界起無量行

門. 諸如來境界入指事. 破云. 是甚謬失. 所

以者何. 彼行*交量中不說六相故. 又彼但說

信行不說信地故. 又引此證爲證初發心位

到佛果位義. 非初地位證得佛果義. 是故甚

非也. 有云. 第一卷說十入文是章所引故. 彼

文云. 一切菩薩不思議佛法乃至廣說. 卽案

云. 地前信地菩薩及佛果不思議佛法爲一

緣起. 以六相方便圓融相卽故一一位中各

攝六位. 一一位滿皆到佛果. 六初發心菩薩

卽是佛故等. 七經第九卷云(新十七)如是觀者以

小方便疾得一切諸佛功德. 常樂觀察無二

法相斯有是處(若諸菩薩能爲如是觀行相應於諸法中不生二解. 一切佛法疾得現前)

下	欄

初發心時便成正覺(卽得阿□菩提)知一切法眞實之

性(卽心自性)具足慧身(成就慧身)不由他悟. 問. 如是觀者

何等觀. 答. 次上文云. 具足長養大慈悲心悉

分別衆生. 而不捨衆生亦不捨寂滅. 行無上

業不心果報. 觀一切法如幻如夢如電如響

如化. 疏五云. 正問有三. 初問修梵行. 二成

位. 三得果. 卽經云. 云何方2何修習梵行. 具

足菩薩十住道地速成無上平等菩提. 第三

內二初法後喩乃至答. 第三問中二初牒前

二起後. 起後中兩重. 顯少因得大果. 於中

各二. 先標後釋. 初標中以少方便是因疾得

等. 是果釋中何以小因而疾得大果. 釋以常

樂觀悲智空有等無二法故. 是故疾得云斯

有是處也. 餘如廣記引

第二行成佛疏第三云. 約行總不依位. 自

分勝進究竟卽至佛果(云云)章下卷云. 由信成

故是行佛非位佛(云云)問. 若不依位何諸文言

寄十信滿攝後後位卽成佛耶. 答. 凡行成佛

可有二義. 一約一乘當體德. 二約寄門. 故疏

四云. 若約圓敎有二義. 若依普賢自法一切

皆無位. 若約寄法則同終敎. 然信滿入位之

際通攝一切諸位. 皆在此中無不具足. 此則

約行攝位故也. 疏第三文約初義說. 餘文約

後義. 就初義普賢當體德者. 疏四云. 以信滿

成此賢首位. 故同普賢等廣大三業該因及

果. 遍一切處盡一切時. 常作無邊法界大用.

此爲□成. 當相而論不依諸位. 今約信門之

中顯現則屬信收. 又上文云. 或唯約普賢當

體德辨如普賢行品說. 案普賢品有六十行.

此卽一行卽一切行. 一切行卽一行. 重重無

經數: 一八九○

經名: 華嚴一乘成佛妙義

頁數: 七七七

上	欄

盡故不依彼位地漸次. 故疏十六云. 第二辨

普賢行中. 先明所治廣大有百千障能治廣

大有六十行. 又以所障法界如帝網重重. 令

能障同所亦皆無盡. 言自分勝進分者. 疏第

二卷云. 然此分通說有七重. 一約一行生熟

分. 二約二行. 如施行已成後修戒等. 三約二

利以分. 四就行位以得位爲勝進. 五約比證

以分. 六約二位. 謂前位已成爲自分趣向後

位爲勝進. 七就因果. 因成自分1八果勝進.

今此第七當普賢圓因成趣性起妙果故. 故

疏文言該因及果. 問. 就後義今信滿者要2所

也. 通十信名. 若第十信名爲信滿. 答. 通十信

名. 何者未入位. 前次第修習十信心. 亦更一

二三劫增修十心入初住位名爲滿心. 故疏

四云. 若約終敎此信但是十住位之方便自

無別位. 故本業經云. 未上住前有此十心名

字. 謂一信心. 二念心. 三精進心. 四慧心. 五

定心. 六不退. 七□向心. 八護心. 九戒心. 十

願心. 增修是心一劫二劫三劫乃得入初住

中. 心有十增. 成名百法明門. 名入習種性中.

故知無位但是方便行也. 問. 其一二三劫者

萬劫內劫若外劫耶. 答. 萬劫內劫. 故起信論

疏云. 如本業經云. 是信相菩薩於十千劫行

十戒法. 當入十信心入初住位. 釋云. 此中言

入初住位者. 謂十住初發心住位也. 以至此

位方得不退信心. 是故亦名入十信心. 非謂

十解以前之十信也. 意旣言十千劫入初住

位不言十千餘. 故知內劫. 問. 十信滿心初發

心住有何差別. 答. 此無差別. 故起信論疏云.

中	欄

非謂十解以前十信(云云)又疏第四云. 此約信

終彼就住初. 故無二也. 問. 若爾十信終心成

佛卽位成佛. 何名行成佛. 答. 此義望異彼體

不異. 意不退階位卽名爲位. 信心行義名爲

行也. 問. 終敎三乘十信滿心現八相成佛. 與

此一乘信滿成佛有何差別. 答. 彼於此位示

成佛時. 於後諸位皆不自在. 以未得故. 但是

當位暫起化故. 此則不爾. 於初位中起此用

時於後諸位□同時起. 皆已得故. 是實行故.

該六位故. 問. 一乘三乘義如是. 別何同信滿

勝進分上起此用耶. 答. 爲欲方便顯此一乘

信滿成佛令易信受. 故於彼敎先作是說. 問.

就一乘門旣一位中有一切位. 及信滿心卽

得佛者何須更說後3位諸耶. 答. 後說諸位.

卽是初中之一切也. 如初後亦爾. 問. 若卽具

後得初. 卽得後者亦可後亦具初卽不得後.

應亦不得初耶. 答. 實爾. 但以得初時無不得

後故. 是故以得後位必得初位. 問. 何得初位

後皆得耶. 答. 一乘當德修一行中該法界行.

修一切行亦該一行. 此一卽多等行. 寄終敎

位相見之隨得一位彼一切位一時皆得自在

無□. 問. 何一乘行4被一行中修一切行一切

行中亦修一行. 答. 觀一切法如幻如夢如電

如響如化等故. 一行卽一切行等. 故梵行品

云. 觀一切法如幻乃至如化. 如是觀者以小

方便疾得一切諸佛功德. 乃至初發心時便

成正覺等. 意且約初二喩. 幻師述力幻一巾

而作大山及大小畜等種種形類. 此一大山

全一巾成. 大小畜亦然. 體旣無二. 彼相何異.

下	欄

故擧一小畜大山擧. 體皆悉所取如此. 無明

幻師述力幻一法界作諸依他種種形類. 一

塵全是一法界成大山等. 然故觀一塵爲如

幻. 大山等諸法皆悉所攝. 故隨擧一法法界

諸法皆悉所擧. 故一行必一切行. 一切行卽

是一行. 故十忍品云(三十)此菩薩深入諸法皆悉

如幻觀緣起法. 於一法中解衆多法. 衆多法

中解了一法(云云)又經云. 或現須臾作百年. 幻

力自在悅世間. 如夢喩者如人夢中見少年

至老者住. 然覺是刹那如夢. 諸法亦復如是.

故經云. 處夢謂經年. 覺乃須臾5□. 故時雖

無量攝在一刹那. 故知一念行卽無量劫行.

約時已然. 餘處等亦然. 一乘妙義唯此留意.

故得初位時同時皆得. 問. 若得初位得一切

位. 何諸經論說諸位階降次第. 答. 以此經中

安立諸位有二善巧. 一約相就門. 分位前後

寄同三乘. 引彼便故是同敎也. 二約體就法.

前後相入圓融自在異彼三乘. 是別敎也. 但

以不移門而□相卽. 不壞相卽而□前後. 是

故二義融通不相違也. 問. 若此信等初門卽

一切者. 何不信位初心卽得而說滿心等耶.

答. 若自別敎則不依位成. 今寄三乘終敎位

說. 以彼敎中信滿不退方得入位. 今卽寄彼

得入位處一時得此一切前後諸位行相. 是故

不於信初心說. 以未得不退不成位相. 但是

行故. 問. 信滿不退方入位故說滿心者應住

位成佛. 何名信滿. 答. 由信成故是行佛. 非位

佛也(上下卷文)問. 依何等文立此成佛. 答. 初發心

菩薩彼一念功德等(云云)依此文立故. 賢首品

經數: 一八九○

經名: 華嚴一乘成佛妙義

頁數: 七七八

上	欄

疏云. 此是起信論三種發心中當最初信成

就發心. 故云初也. 同下文初發心住及發心

功德品. 此約信終彼就住初. 故無二也. 又疏

十八云. 若以行攝位. 卽十信滿心成佛如賢

首品說. 此之二轍非此圓敎. 餘處總無. 正是

一乘宗之□例. 起信論疏云. 信成就發心者

信在十住兼取十信. 十信位中修習信心成

就. 發決定心卽入十住初心名發心住. 卽十

信行滿名信成就. 進入十住之初故云發心.

問. 何此品發心約信終說. 答. 賢首品說十信

行. 故約信滿說. 問. 何此信滿菩薩行德深廣

無邊. 答. 疏云. 有四種難. 故雖是初心今此

功德廣大無邊. 一處難謂. 於生死苦惱之處

而能發心此生德廣也. 二時難謂. 久已發心

一向不動未足爲難. 今則反此故生德多也.

三境難謂. 能心此無限菩提以心從境故廣

大也. 四心難謂. 若發心進退不定生德不廣.

今則久此廣大也. 香象問答云. 問. 抄文云.

1約菩提心法門中得信法門至十千劫成佛

者行佛非位佛等者. 此約一乘行佛成時2道

逕十千耶. 爲三乘行佛成時*道耶. 答. 諸三

乘敎中十千劫中十信行滿更示現一乘行佛

滿之處耳. 非三乘滿佛. 亦非一乘行佛滿. 但

十千劫不動. 此十千劫不可說不可說劫方

行佛滿成. 如是八萬劫等. 乃至一劫二劫到

等之義例可3知思也

第三理成佛疏第三卷云. 三約理則一切

衆生□已成竟更不新成. 以餘相皆盡故. 意

云. 一切衆生皆眞爲體. 隨其體性論差別相.

中	欄

其相皆盡一味平等. 故先總佛. 問. 佛者是覺

者. 衆生迷位何以一味. 眞爲體故皆總是佛.

答. 以一眞理爲體衆生彼上相亦都無差別.

是故一切衆生覺者佛身所現. 彼所現衆生

同能現佛身故. 故衆生無不成佛. 問. 此一乘

成佛唯約理說. 若通事說. 答. 通理事說. 意佛

所依理名爲理也. 能依智等諸功德皆名事.

此理事合名爲佛身. 此佛身所現故能同所

而具足理事. 問. 若爾一切衆生發心修行成.

答. 發心修行成且約釋迦佛. 釋迦初發心攝

一切衆生. 皆發心竟亦攝彼無數大劫難行

苦行修行門. 皆修行竟攝菩提樹下成佛門.

皆成佛竟乃至涅槃亦復如是. 如一佛爾攝

十方三世諸佛門亦然. 故先先成竟後後新

新亦成. 此如能現佛所現衆生無闕一義. 故

諸位亦具足也. 問. 何知攝佛門見一切衆生

發心修行等皆竟. 亦後後發心修行乃至成

佛. 答. 經三十七云. 佛子如來身中悉見一切

衆生發菩提心修菩薩行成等正覺. 乃至見

一切衆生寂滅涅槃亦復如是. 又三十二卷

云. 一切諸佛調伏敎化一切衆生. 故於念念

中成等正覺. 非不先覺諸佛正法. 亦不住學

地而成正覺. 疏第十六解初文云. 下明現因

果門(此標文也)以菩提身等衆生故是悉於中現. 以

彼所現同能現故. 是故衆生無不成佛. 若圓

敎卽一切衆生□悉舊來發心亦竟修行亦竟

成佛亦竟更無新成具足理事言乃至涅槃

者. 於八相中擧初乃至末故. 問釋此初文有

幾因耶. 答. 經以十因釋. 故經文云. 皆悉一性

下	欄

以無性故. 無相無盡無生無滅故. 我非我性

故. 衆生非衆生性故. 覺無所覺故. 法界無自

性故. 虛空界無自性故. 疏云. 何以衆生同菩

提性. 略以十因釋成此義. 一以衆生依於菩

提無自性故. 是故同於菩提成正覺等. 二無

自染相故. 三無所盡故. 四本來不生故. 五

亦無新滅故. 上四同爲一句. 六我性自空故.

七衆緣之生非是生故. 八設起覺智無所覺

故. 九所依法界亦無性故. 十本性空界無體

性故. 問. 何如是等覺一切無性. 答. 次經結

云. 如是等覺一切無性. 無盡智自然智一切

如來無極大悲度脫衆生. 疏云. 下總結中無

盡智者照用無限故. 自然智者不徒功用故.

無極大悲者同體攝化故. 同體攝化者起信

論云. 衆生外緣有二種. 一差別緣. 二平等.

平等者一切諸佛菩薩皆願度脫一切衆生.

自然熏習□常不捨. 以同體智力故隨應見

聞而現作業. 所謂衆生依於三昧乃得平等.

見諸佛故. 疏云. 於中願度生者平等心也. 自

然等者常用應機. 以同體智力者釋成常用

也. 隨應等者顯其用相. 二明對機顯平等義.

謂十住已去諸菩薩等依三昧力悉見諸佛.

身量平等無有彼此分齊之相. 故云平等見

也. 問. 一切衆崇皆成佛者. 何現有衆生不卽

佛耶. 答. 此權所見不同. 於圓敎機舊來成佛.

問. 何機所見不同. 答. 若於人天位者具足人

法二我實物. 若小乘敎中看此衆生. 唯是一

聚五[&FFFF]#. 實法本來無人. 若大乘初敎唯識所

現. 如幻似有當相卽空無人無法. 若約終敎

經數: 一八九○

經名: 華嚴一乘成佛妙義

頁數: 七七九

上	欄

□是如來藏緣起. 擧體卽如具□沙德. 乃是

衆生故不增不減. 經云. 衆生卽法身. 法身卽

衆生. 衆生法身義一名異. 解云. 此宗約理衆

生卽是佛. 若約頓敎衆生相本來盡理性本來

顯. 廷然自露更無所待. 故不可說卽佛不卽

等也. 如淨名杜默之意等(疏文)故所見異. 汝今

就初人天位中觀彼衆生當相卽空猶亦不

得. 肉復得見圓敎中事. 是故汝見理有衆生.

我不約彼說此成佛. 但令情見若破. 法界圓

現一切衆生成佛者. 名究竟敎化. 不同餘宗.

故下結中名如來無極大悲度脫衆生. 問. 准

釋結文似約理說. 何故標中有發心等五位

因成佛等八相果. 答. 此是以法性融通門釋.

謂事隨理以融通. 故得相卽相入故也. 又餘

敎中觀無生唯照理性. 此圓敎中具足一切

佛菩薩法. 依宗思之. 疏第十五解後經云. 七

正覺自在中有二釋. 一隨文釋. 謂一切各爲

調化. 自所化故各各示成正覺. 故云念念. 非

是一佛. 旣各示成非先不覺. 今乃始覺故云

非不先覺等. 此是現化身用. 二就義釋. 一

佛卽遍一切衆生. 周十方微塵盡三世. 念念

同時前後俱成正覺. 此則實成非化. 但以不

成則已成則舊來成. 故云非不先覺等. 以攝

三世盡故. 盡1過不成故云不住學地等. 此准

宗思之. 問. 此三種成佛若互通耶. 若各別.

答. 理成佛可通上二. 上二不通. 問. 何理成佛

通上二成佛. 答. 信滿攝諸位亦約理事融通

說. 住等攝諸位亦然. 故章文云. 然此無盡皆

悉在初門中也. 故此經初發心菩薩一念功

中	欄

德海等. 乃至又2云. 至初發心 時便成正覺.

問. 上言一念卽作佛者三乘中已有此義. 與

此何別. 答. 三乘望理爲一念卽作佛. 今此一

乘卽得具足. 一切敎義理事因果等. 如上一

切法門. 及與一切衆生皆悉同時3同時作佛.

後能新新斷惑亦不住學地而成正覺. 具足

十佛以顯無盡逆順德. 故及因陀羅微4網九

世十世等遍通諸位. 謂十信終心已去十解

十行十□向十地及佛地等同時遍成無有前

後具足一切耳. 然此一念與百千劫無有異

也. 問. 若爾可立二成佛. 何立三成佛. 答. 初

二狹後一寬. 故別立也. 何者理成佛亦通信

滿以前一切凡位. 初二限信滿及住等故有

此寬狹耳

第二辨定得人門

於中有二. 一明三種成佛能得人別. 二出疾

成佛人類不同. 初中三成佛. 能得之人或同

或異何者. 且一人行寄信行故是行成佛. 寄

住等故卽位成佛. 此卽理事卽入佛故名理

成佛. 是故同也. 故疏四云. 問. 未知此舍那佛

是何位中佛. 答. 若說信法卽信中佛. 餘位亦

爾. 准此知也. 然理成佛通餘一切凡夫及非

情等故是異也. 後明疾成佛類. 總有四人. 一

依世界性等十世界身. 輪王子現身成佛. 如

普莊嚴童子等. 二者依天子身勝. 從三惡道

5出兜率天現身成佛. 三者依閻色提勝功德

身. 如善財等現身究竟普賢之行後生卽見

佛. 四者依法華經. 龍女之身南方成佛義. 當

留惑之身疾得成佛(孔目第四文也)靑丘記云(十)現身

下	欄

成佛等者問. 普莊嚴童子逕二佛世界塵數

劫修成佛. 何故一生成佛. 答. 此人分段身. 卽

成佛故一生成佛. 問. 以何文爲證. 答. 藏師

云. 一約位十信約心勝進分後入十解卽成

佛果等. 解云. 十信終心卽成佛等. 故知一生

成佛. 兜率天子6□身成佛者. 此人過去由聞

經故7隨三惡道. 而以彼善根身承小相光明

從地獄出生兜率天. 此天身是解行身. 此身

卽成佛故一生成佛. 又善財童子一生逕知

識遇卽成佛也. 龍女之身南方成佛者. 此人

亦依華嚴敎則留惑得龍女身. 卽是身成佛

故云一生成佛. 今案此記意普莊嚴童子現

身成佛. 是分段一生者8恣不順文. 何者案經

文一期現身解一乘故. 此則解行生中行相

故. 五敎下卷云. 又彼能於一念中化不可說

不可說衆生. 一時皆至離垢三昧前. 餘念念

中皆亦如是. 乃至是此前三生中解行位內

之行相也. 分段生是通見聞等. 故非此生也.

問. 且何此童子名普莊嚴. 答. 德周法界曰普.

普德交飾爲嚴. 普之嚴普卽嚴普嚴之童子.

普嚴卽童子. 新本名大威光太子. 今此本中

太子名功德勝. 今此童子第三王子二疏無

釋. 可勘餘文. 父王及太子福分. 此童子慧分

故爲道器. 問. 何此王子名世界性輪王之子.

答. 疏第三云. 此中世界性者謂積世界成性.

積性成海等如上所引智論說. 又此下文於

世界海中有世界性. 世界性中有一世界等.

故知積成也. 何故名性者有二義. 一望前諸

界攝諸流類結成性. 如久習成性等. 二望後

經數: 一八九○

經名: 華嚴一乘成佛妙義

頁數: 七八○

上	欄

海等有爲因義. 故亦得名性. 問. 積界成性界

亦因義. 何不名性. 答. 無融結故闕初義也. 問

十世界中海望於後亦積成餘界. 何不名性.

答. 初積結攝已得性名. 後開異義轉立別號.

故不名性也. 上引智論云. 若依終敎如智論

中. 以三千大千世界爲一數. 數至□沙爲一

世界性. 數此性復至□沙爲一世界海. 數此

復至□沙爲一世界種. 數此復至無量□沙

爲一佛世界所化分齊. 又云. 三千界外別有

十世界性海輪圓分旋轉蓮須相. 此等當萬

子已去輪王境界. 問. 何如此普莊嚴童子當

萬子已去輪王之子. 答. 已經文言二萬五千

子. 故知萬子已去輪王子. 刊定記三有二釋.

一云. 言王子五百人別本云二萬五千人者.

案瓔珞經金輪王千輻子乃至第十地菩薩皆

二萬子. 釋曰. 第十地菩薩亦現爲王. 當無二

萬五千. 案喜見統領及未見波羅蜜善眼佛.

前猶未至第二地. 恐二萬五千誤也. 二云. 約

敎說異. 理亦無失. 今云. 後順本疏會. 初釋違

文. 云經彼約三乘故疏云. 問涅槃中一切輪

王皆定千子不增不減. 何故1中乃不同耶.

答. 彼是王四天下之輪王約三乘說. 此是王

世界性之輪王. 故寬2細於彼. 如白淨3梵網

等. 以□沙金輪王福所感此約一乘說不同

也. 今私案經本疏所說太有道理. 何者夫八

數新古本共言三萬七千. 亦同言人壽二小

劫. 言小劫者基法華疏二云. 卽以日月年等

爲劫. 故名爲小. 元曉和尙劫義云. 大論云. 時

節歲無量名爲小劫. 旣多時中4在三萬餘夫

中	欄

人. 何可無二萬餘子. 故知與三乘人壽八萬

歲時輪王出世全別. 或問第二5兜天子何位

成佛答

第二兜率天子. 問. 此天子墮地獄及出生

天何. 答. 經云但以顚倒愚癡纏故得地獄身.

又云. 以不放逸故於諸佛所種善根故. 遇善

知識故. 舍那6成力故生此天上. 問. 此天子

有何得益. 答. 大有二益. 一地獄益. 二天上

益. 初中有二. 一除苦益. 二得十種六根淨益.

天上益中亦有二種. 一聞敎獲益. 二傳通之

益. 然生天益攝地獄益. 何者地獄身. 被光得

益故. 故疏文云. 照獄生天一益. 問. 若爾此生

天益爲收除苦. 爲收根淨. 答. 通二收. 何以

故. 依除苦淨根方生天故. 問. 何此益. 疏云.

越於餘益. 疏云. 照獄生天一益故越餘也. 意

除苦生天等爲一益故名越餘也. 第二天上

益中聞敎益者於中有四. 一餘兜率天益. 二

欲天益. 三天女益. 四當機天子益. 初益者.

經云. 說是法時百千萬億那由他佛刹微塵

數諸世界中兜率天子皆得無生法忍. 第二

益者. 無量無邊阿僧祇欲界諸天子皆發菩

提心. 第三益者. 六欲天中一切天女捨女爲

7界得不迦轉菩提之心. 第四益者. 於中四

益. 一攝位益. 謂聞普賢□向善根悉得十地

諸力莊嚴具足三昧. □向善根者案離世間

品五十五. 云菩薩有十善根□向. 一以我善

根同善智識. 願如是成就莫別成就. 二同心.

三同行. 四同善根. 五同平等. 六同念. 七同淸

淨. 八同所住. 九同成滿. 十同不壞(一一上下文具如初文)

下	欄

疏云. 以已善根順同善友故云也. 初二同心(略疏)

(初二同願心)次一同行. 次二同修(同修事理也)8次同治. 謂

正念能治現前. 淸淨所治已離(正念能治故淸淨所治故)次一

同位. 後二同證(後二同得究竟)諸力莊嚴者無明釋文.

然疏十六云. 得無盡陀羅尼力名成就諸力.

若約十乘十信已去菩薩是也. 若三乘八地

已上能受此法. 准此明知. 十地諸力者是約

寄門說. 二行成益. 謂皆悉成就衆生界等善

身口意業. 卽上法界三業懺悔文是也. 三滅

障益. 卽滅一切障皆得淸淨. 卽下文中聞供

養香. 八萬四千煩惱等滅是謂之也. 四見佛

益. 見百千萬億那由他佛刹微塵數七寶蓮

華. 一一華上皆見菩薩結跏趺坐放大光明.

彼光明中見衆生界等諸佛結跏趺坐隨所應

度而爲說法. 然總結文云. 猶末能見離三昧

之少分也. 刊定記中開三昧益爲五益也. 問.

此等四類皆地獄得益人. 答. 不. 第四類是

地獄得益人也. 問. 約地獄得益人有二益. 卽

幢王光所益. 千界塵刹地獄衆生淸淨光所

益. 六十億那由他佛刹塵數界地獄衆生之

中何類. 答通二類. 問. 此二類天子名當機人

非初三類. 答. 此二類人昔見聞普法殖金剛

種. 故今値舍那光速解窮因位. 餘人不然. 故

此二類爲一乘機. 問. 若爾初三類得何地益.

答. 疏云. 此二地前益. 第二傳通益更有三種.

一華益. 廣見諸佛故. 二香益. 廣滅惑障故. 三

蓋益. 廣成大行故. 意正機兜率天子一一毛

孔化作衆生界等妙華香蓋雲供養舍那佛.

卽此天子散香花已一一花中見諸如來. 時